Kwarantyn op Rebusfontein (A la Positief) – WoordNoot
10 Maart 2020 woordnoot
Kwarantyn op Rebusfontein (A la Positief)
Kyk, ek raak nie sommer paniekerig nie. Ek is ook nie sommer bang nie. Ek glo nogal dat wat ou Job gesê het lewensbelangrik is. Die arme man wat swaarkry soos kinderkransdans laat lyk het mos gesê: Dit wat jy vrees, sal oor jou kom. Nie dat ek onverskillig is nie. O nee….maar ek probeer maar net om nie toe te gee aan paniek nie, veral nie as die histeriese deel vandie samelewing, die media, die laaste sê het nie. Maar so gaan ek gou vanoggend hier na onder toe om te hoor wanneer kan ek my weeklikse fix kom kry…..en hier sit mense met maskers op. Net daar besluit ek om Positief se titel en voorstel te skaai.
Ek kaap die groot voertuig van Early Bird Shuttle diens, pak my tas en laat waai. So met die ry saam lees ek my whatsapps (Ja, Bondels, ek weet….!) Kameel staan al reg. Die ander moet nog laat weet. Ons vertrek na die enigste plek waar ons veilig is. Selfopgelegde kwarantyn op Rebusfontein!
Toe ons daar inry, reën dit. Maar dis nie reën soos ons dit ken nie. Dis sulke fyn silwer diamantdruppeltjies. En waar dit val is die blaar of boom of wat ookal, glinsterskoon. Ons ry in die straatjie af en sien dat al ons huisies blink van skoonwees. Ek ek Kameel kyk vir mekaar. IEMAND het klaar seker gemaak dat hier nie ‘n virus van ‘n uur oud op hierdie veilige plekkie is nie.
Ek laai Kameel by haar huisie af. Sy gaan lank en lekker rus, as ek so na die pakkasie kyk. Maar my bagasie staan nie ver terug nie. Liefkat kom aangeslenter. Tot sy lyk of sy deur ‘n katsalon is. Pure blinkskoon!
Ek laai af. Eerstens al my boeke. Ek is hier vir lank want niemand weet hoe lank alles wat daar buite gebeur gaan aanhou nie. Ek praat nou van al die goete wat ons Towerinne moeg maak, nie van ‘n virus nie. Jo Nesbo, Tess Gerrtisen, David Baldacchi, Patricia Cornwell..noem dit en dis daar. Dan my krat met al my kerse en badskuime en olies en rome en dik handdoeke. Die dose met die drinkgoedjies los ek eers daar. Miskiensal Lorenzo my kom help.. ek hoor hy dra ook ‘n masker. Ek is seker dis nie een van daai wat soos n dun sanitêre doekie lyk nie. Altans, ek hoop nie so nie Dit sal die prentjie totaal opfrommel!
Dan die eetgoed. Ek het sulke Gourmet fudge gekoop. Strawberries & cream. Rum & raisin. Lemon Meringue. Chocolate. 5 pakkies vir R125. Dis baie geld vir min lekkerte. Daai gaan ek dalk nie so mildelik uitdeel nie. Kaas. Bloues en geuriges en romeriges. Beskuitjies. Kaviaar en roomkaas. (Droe sjampanje vir die ene!) Lasagne. Groentesop. Skaaptjoppies al die pad van Heilbron af. Doritos sweet chilli chips. En vir die dae wat ek voel dis te ongesond,’n doysn eiers, tamties en blaarslaai. Met balsamic asyn en olyfolie met growwe sout en peper en suurdeegbrood.
My musiek is mos op my foon. Ek sit net die ou losstaande speakertjie aan en die eerste liedjies waar ek luister teen onmeetbare desibels is Helmut Lotiti se Classics Daardie musiek vat my na ‘n baie happy plek toe! Ek gryp Liefkat en wals met haar deur my huisie. Hier is geen nare verrassings, geen finanisele dramas. Geen kinders met hulle eie hel nie. Ek is vir ‘n slag onder kwarantyn.
Maar ek sien die meeste Towerinne is opppad….sommiges met handewas goete en ander sonder dit. Weereens gaan die Towerinne ‘n fees hê.
Kwarantyn op Rebusfontein met baie wyn en sonder pyn!
Next Die seer in hartseer Deel 1
10 Maart 2020 om 9:55 vm
Klink baie pynloos….prost! Geniet!
Dankie vir jou saam lees… make believe help soms!
10 Maart 2020 om 11:00 vm
Dit klink na VET pret. Dalk moet jy ook buite in die straat onder die diamantreën gaan staan – nie omdat ek dink jy dra virusse rond nie, maar net omdat dit lekker is. In die woestyn waar ek grootgeword het, het ons altyd buite rondgedans wanneer dit gereën het.
10 Maart 2020 om 11:32 vm
Jaaa…net vir die lekkerte daaevan
10 Maart 2020 om 11:25 vm
Jy het vergeet om my op te laai, maar toemaar, ek het duim gegooi, ek is oppad…
10 Maart 2020 om 12:02 nm
RIA……ai ai ai. Bestuur en foon!! Wat moet ek met jou maak?
Hou van jou baie wyn met geen pyn..
10 Maart 2020 om 12:58 nm
Ek het geweet jy gaan raas😓
10 Maart 2020 om 1:08 nm
Jy moet ons nog lank hou. Asb dis lewens gevaarlik
10 Maart 2020 om 1:38 nm
10 Maart 2020 om 12:04 nm
O lekker! Kaalvoet in die reën…as ons klasr gedans het, dit ons voor die kaggel en ek bedien vir ons skaapboud met braaiaartappels en groente, en natuurlik Kaapse rooiwyn. Bring net asb jou musiek saam. Waar is darie man met die viool nouweer? OF…kan Lorenzo nie dalk vir ons n paar Italiaanse minneliedjies sing nie?
10 Maart 2020 om 12:25 nm
Lag ek nou. Lorenzo het ‘n masker op so die singery is uit. Jy sal eers by Vuurvliegie moet verby kom voordat jy… ek dink sy naam is Hauser kry om vir ons viool te speel.
10 Maart 2020 om 1:00 nm
Daai maskers kan nou al weer n hele nuwe storie begin!!
10 Maart 2020 om 12:59 nm
Jy sien….hier gaan kwarantyn nou alweer na kattemaai toe😎
10 Maart 2020 om 12:30 nm
As jy fudge ingepak het sal jy tannie Frannie moet dophou… sy gaan dit gaps. Hopenlik nooi die ander Towerinne my vir etes… my boring yskas lewer niks interessant op nie. 🙄
10 Maart 2020 om 1:01 nm
Jy kan maar in my kaste kon krap en eet wat daar is…..
10 Maart 2020 om 3:41 nm
Baie dankie!!! Ek is mos gewoond aan boerekos… jou kos klink baie interessanter 😊
10 Maart 2020 om 4:05 nm
Bloukaas is n tawwe ene…meeste mense hou nie daarvan maar ek sal jou leer om dit te eet…verdoesel dit net eers met mayo….
10 Maart 2020 om 7:30 nm
Kyk nou net hoe gee jy my weg! Hmm, noudat gaps ietwat moeilik geword het, dink jy soebat sal werk?
10 Maart 2020 om 8:27 nm
Jammer Frannie 🙄 was bang daar bly nie vir my ‘n proeseltjie oor nie. Sies dis lelik van my… ek laat sak my kop in skaamte. Woordnoot is heel vrygewig met haar kos… dink jy kan jouself help soveel jy wil. ❤
10 Maart 2020 om 11:44 nm
Dink ek sal my resep saambring en daar op Rebusf’tein maak, dan het ons genoeg!
11 Maart 2020 om 4:25 vm
Dis n diamantblinkplan!
11 Maart 2020 om 4:22 vm
Takealot sal weer bring…
10 Maart 2020 om 9:33 nm
Nee wat…vra net….dis so soet jy sal tevrede wees na een blokkie!!😁
10 Maart 2020 om 11:43 nm
Dankie, liewe Woordnoot – maar jy het my nog nie sien weglê aan daai lekkerny nie 😀 – dit gaan nie net by een stukkie bly nie!
11 Maart 2020 om 4:24 vm
Ek sal dadelik nog bestel…spesiaal vir jou. Gourmet fudge..hulle het pop up winkeltjie wat hulle in winkelsentrums opslaan…..dalk moet ek met hulle reël dan stuur hulle vir ons die floppies en stukkendes!
15 Maart 2020 om 12:40 vm
Oe ja, as ek die stukkendes kan eet sien jy dalk nie presies hoe baie ek verorber nie!
10 Maart 2020 om 3:16 nm
Stadig Ria, ek sit reeds voor jou yskas. Met diè dat ek moes ryloop het ek net die dettol ingepak.
10 Maart 2020 om 3:27 nm
Dettol??? Jy kan maar mal gaan….daar is baie. Dalk biki gin oor die hande? Ek hoor vandag dis hoekom hande was so belangrik is….dit vat glo die vetlagie van die virus af……
10 Maart 2020 om 5:13 nm
Wat vertel jy my nou…🥂
10 Maart 2020 om 5:17 nm
Dalk is dit hoekom almal so bang is vir die corona…dis daai vetlagie…mens weet nooit waar gaan lê hy nie. Boude,bobene🤔
10 Maart 2020 om 5:46 nm
Maag! Myne pak als aan om my maag!!!
10 Maart 2020 om 5:47 nm
My se boude
11 Maart 2020 om 6:52 vm
Vetlagie? Niks om voor bang te wees nie! Frangelico genees alles.
11 Maart 2020 om 7:53 nm
Net so Toorts!!
10 Maart 2020 om 7:32 nm
Aggenee, ek het die shuttle gemis! Maar ek’s op pad, dit gaan net bietjie lank vat…
10 Maart 2020 om 9:34 nm
Ons staan op aandag…iemand wat Elsa gesien het kan maar verdien om langer te vat!!
11 Maart 2020 om 6:45 vm
Ek het by my huisie aangekom, jippee!!! Nou eers bietjie skoonmaak en rondskuif, dis mos wat ek deesdae doen. Nesskrop. Daarna, Kameel en WoordNoot, kom ek hello sê.
11 Maart 2020 om 6:47 vm
Yskoue sjampanje wag!!!
11 Maart 2020 om 8:18 vm
Baie bly jy is hier… beenhare geskeer? En natuurlik met ‘n vaste voorneme om nie in die veld te gaan rondloop en met snaakse karakters deurmekaar raak nie!!!
11 Maart 2020 om 11:39 vm
Jis ja…. Una gooi ons altyd met n curveball!! Maar sy hou ons aan die gang en bymekaar!!❤❤
11 Maart 2020 om 10:49 vm
Agteros kom ook in die kraal, ek het met ń bakkie gekom met allerlei heerlike goeters vanaf die Kaap. Gelukkig het ek my eie kaas, want ek sien nie kans vir die bloukaas nie😱, ek is in vir die vonkelwyn. Ek het heerlike aarbeie en room. Ek het die wyn onthou Una.
11 Maart 2020 om 11:38 vm
Ek sal julle almal leer om beleë kaas te eet!!
23 Maart 2020 om 9:42 nm
Beleë cheddar is heerlik, maar bloukaas, nee dankie.
23 Maart 2020 om 10:24 vm
En nou lees ek nou eers, Trommeltjies is nie meer die agter-os nie. Ek’s daar, ek’s daar en ek eet en geniet reeds bloukaas….water my mond dan nou
23 Maart 2020 om 1:27 nm
My man het die naweek bloukaas en vye wors gekoop…..ek kan nie dink dit werk saam nie maar die vrou sê dit verkoop vinniger as die boerewors!!!
24 Maart 2020 om 9:04 vm
Ek het nog nooit van vye wors gehoor nie, hoe proe dit?
24 Maart 2020 om 9:06 vm
Ek moet dit nog gaarmaak….maar dis n hele kilo!!!! En ek wed jou nou hy gaan nie eers proe nie….sal maar kyk of ek stukkies so gevries kan afsny…🤔